РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/35-20

6. фебруар 2020. године

Б е о г р а д

З А П И С Н И К

143. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 6. ФЕБРУАРА 2020. ГОДИНЕ

Седница је почела у 09.30 часова.

Седницом је председавао Ђорђе Комленски, председник Одбора.

Седници су присуствовали чланови Одбора: Србислав Филиповић, Крсто Јањушевић, Александра Мајкић, Весна Марковић, Јелена Жарић Ковачевић, Петар Петровић, Балинт Пастор и Милена Ћорилић, заменици чланова.

Седници нису присуствовали чланови Одбора: Неђо Јовановић, Гордана Чомић, Дејан Шулкић, Весна Николић Вукајловић, Љупка Михајловска, Бајро Гегић и Вјерица Радета.

Члан Одбора Бојан Торбица приступио је седници у току гласања о записницима са 141. и 142. седнице Одбора.

На предлог председника, Одбор је једногласно усвојио следећи дневни ред (9 гласова за).

Д н е в н и р е д:

- Усвајање Записника са 141. и 142. седнице Одбора -

1. Разматрање Предлога закона о изменама Закона о избору народних посланика, који су поднела 103 народна посланика Посланичке групе Српска напредна странка;

2. Разматрање Предлога закона о измени Закона о избору народних посланика, који је поднела народни посланик Гордана Чомић;

3. Разматрање Предлога закона о изменама и допуни Закона о локалним изборима, који су поднела 103 народна посланика Посланичке групе Српска напредна странка;

4. Разматрање Предлога закона о измени Закона о локалним изборима, који је поднела народни посланик Гордана Чомић.

Пре преласка на одлучивање о тачкама дневног реда, Одбор је једногласно, без примедаба, усвојио записнике са 141. и 142. седнице Одбора (9 гласова за).

**Прва тачка дневног реда**: Предлога закона о изменама Закона о избору народних посланика, који су поднела 103 народна посланика Посланичке групе Српска напредна странка

Одбор је размотрио Предлога закона о изменама Закона о избору народних посланика, који су поднела 103 народна посланика Посланичке групе Српска напредна странка, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Друга тачка дневног реда**: Разматрање Предлога закона о измени Закона о избору народних посланика, који је поднела народни посланик Гордана Чомић

Одбор је размотрио Предлог закона о измени Закона о избору народних посланика, који је поднела народни посланик Гордана Чомић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Трећа тачка дневног реда**: Разматрање Предлога закона о изменама и допуни Закона о локалним изборима, који су поднела 103 народна посланика Посланичке групе Српска напредна странка

Одбор је размотрио Предлог закона о изменама и допуни Закона о локалним изборима, који су поднела 103 народна посланика Посланичке групе Српска напредна странка, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

**Четврта тачка дневног реда**: Разматрање Предлога закона о измени Закона о локалним изборима, који је поднела народни посланик Гордана Чомић

Одбор је размотрио Предлог закона о измени Закона о локалним изборима, који је поднела народни посланик Гордана Чомић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (10 гласова за).

За известиоца Одбора на седници Народне скупштине одређен је председник Одбора.

Седница је завршена у 09,35 часова.

Саставни део записника чине стенографске белешке.

СЕКРЕТАР ПРЕДСЕДНИК

др Радоје Церовић Ђорђе Комленски